Dike

Dike (, "oikeus") oli kreikkalaisessa mytologiassa oikeudenmukaisuuden ja oikeuden jumalatar. Hän oli myös yksi kolmesta toisen sukupolven horista sisariensa Eunomian ja Eirenen rinnalla. Useimmiten Diken vanhemmiksi mainitaan Zeus ja ThemisHesiodos, Jumalten synty 901–906 (engl. käännös), ja itse Zeus oli asettanut hänet vahtimaan ihmisten toimia. Siinä missä hänen äitinsä hallitsi jumalaista oikeudenkäyttöä, Dike itse oli maallisen oikeuden jumalatar. Hänen kerrotaankin tuoneen aina isälleen tiedoksi tapaukset, joissa tuomari oli tehnyt päätöksensä epärehellisin perusteinHesiodos, Työt ja päivät 212–224 (engl. käännös)Hesiodos, Työt ja päivät 248–264 (engl. käännös).

Dike muistuttaa Astraiaa, ja kaiken vääryyden vihollisena hänen tehtävänsä oli osittain samankaltainen erinyksien kanssa; tosin sen lisäksi, että hän rankaisi väärintekijöitä, hän myös palkitsi hyveellisiä. Hänen vastakohtansa oli Adikia, epäoikeudenmukaisuuden jumalatar, ja heidät kuvattiinkin antiikin taiteessa usein yhdessä – Dike pitää Adikiaa kiinni ja rankaisee tätä sauvallaan tai kuristaa tätä. Dikellä kerrotaan olleen myös tytär, Hesykhia.Pindaros, Pythia oodi 8 (engl. käännös)Jordan 1992, s. 76

 Lähteet 
 Jordan, Michael: Encyclopedia of Gods. Kyle Cathie Limited, 1992. .
 Viitteet 

Luokka:Antiikin Kreikan jumalattaret